CELEX: 62013CN0387
Language: sk
Date: 2013-07-08 00:00:00
Title: Vec C-387/13: Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 8. júla 2013 — VAEX Varkens- en Veehandel BV/Productschap Vee en Vlees

21.9.2013   
            
            
               SK
            
            
               Úradný vestník Európskej únie
            
            
               C 274/9
            
         Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 8. júla 2013 — VAEX Varkens- en Veehandel BV/Productschap Vee en Vlees
   (Vec C-387/13)
   2013/C 274/16
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobkyňa: VAEX Varkens- en Veehandel BV
   
      Žalovaná: Productschap Vee en Vlees
   
      Prejudiciálne otázky
   
   
               1.
            
            
               Bráni uplatniteľný európsky právny rámec (1)
                   (2)
                   (3)
                   (4) v takom prípade, ako je tu prejednávaný,
               
                           a)
                        
                        
                           vyplateniu požadovanej náhrady;
                        
                     
                           b)
                        
                        
                           uvoľneniu záruky, ktorá bola poskytnutá v rámci žiadosti o vydanie licencie?
                        
                     
         
               2.
            
            
               V prípade kladnej odpovede na jednu alebo na obe otázky: Bráni tento rámec v tomto prípade dodatočnej úprave, podľa ktorej možno uskutočniť započítanie licencie a na základe toho dodatočne vyplatiť náhradu, resp. dodatočne uvoľniť poskytnutú záruku?
            
         
               3.
            
            
               V prípade kladnej odpovede aj na druhú otázku: Je tento rámec v tomto prípade neplatný, pokiaľ nestanovuje, že v prípade, ako je ten prejednávaný, keď sa licencia použila o deň skôr, sa náhrada vyplatí, resp. sa poskytnutá záruka uvoľní?
            
         
      (1)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, s. 1).
   
      (2)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (kodifikované znenie) (Ú. v. EÚ L 114, s. 3).
   
      (3)  Nariadenie Komisie (ES) č. 382/2008 z 21. apríla 2008 o pravidlách uplatňovania dovozných a vývozných povolení v sektore hovädzieho a teľacieho mäsa (prepracované znenie) (Ú. v. EÚ L 115, s. 10).
   
      (4)  Nariadenie Komisie (ES) č. 612/2009 zo 7. júla 2009, ktorým sa ustanovujú spoločné podrobné pravidlá uplatňovania vývozných náhrad za poľnohospodárske výrobky (prepracované znenie) (Ú. v. EÚ L 186, s. 1).